استنكرات الهيئة الديمقراطية لحقوق الإنسان قرار استئنافية مراكش القاضي بتمتيع سائح كويتي بالسراح المؤقت، على الرغم من اعترافه باقتراف الأفعال المنسوبة إليه، واللي هي اغتصاب قاصر فعمرها 14 سنة والتغرير بها وهتك عرضها بالعنف. وطالبات الهيئة، في بيان ليها توصلات بيه “كود”، رئاسة النيابة العامة بفتح تحقيق حول ظروف وملابسات الحادث من جديد. ومنحات محكمة مراكش السراح المؤقت للسائح الكويتي ، اللي كان مشدود منذ 5 دجنبر 2019، بعدما دفع كفالة مالية قيمتها 3 مليون سنتيم. وكانت تفجرات قضية السائح الكويتي شهر يليوز من السنة الماضية، حيث تقدمت عائلة الضحية بشكاية إلى الوكيل العام للملك بمحكمة الاستئناف بمراكش، بعد ما تبين أن بنتهم تعرضات للاغتصاب من طرف سائح كويتي كان كيتكلم معاها عبر “ميسنجير”، وبعد ما جا للمغرب دار معاها لقاء واستدرجها لشقة كراها، وتكرفص عليها. 
هيئة حقوقية كتستنكر إطلاق سراح كويتي اغتصب قاصر فمراكش